ઉત્તર પ્રદેશમાં એક જ મહિનામાં બીજી વાર રેલ્વે દુર્ધટના બની છે. પ્રાપ્ત જાણકારી મુજબ આજમગઢથી દિલ્હી જઇ રહેલી 12225 (અપ) કૈફિયત એક્સપ્રેસ ઔરેયાની પાસે માનવ રહિત ફાટક પર મોડી રાતે એક ડંપર જોડે અથડાઇ હતી. તે પછી ટ્રેનના એન્જિન સહિત 10 ડબ્બા ટ્રેક પરથી ઉતરી ગયા હતા. આ ઘટનામાં 74 લોકો ઇજાગ્રસ્ત થયા હોવાની જાણકારી મળી છે. જેમાંથી 21 લોકોની હાલત ગંભીર જાણવા મળી છે. તમામ ઇજાગ્રસ્તોને પાસેની સરકારી હોસ્પિટલોમાં સારવાર માટે લઇ જવામાં આવ્યા છે.